През 1932 г. се случват няколко гранични сблъсъка със Съветския съюз без официално обявяване на война. Действията на японските полеви офицери и командващи по границата на Съветския съюз с Манджоу-го и Монголия водят до тежкото поражение в битката при Халхин Гол (1939 г.). Квантунската армия понася значителни жертви и репутацията и сериозно се разклаща. Заради съветското превъзходство по численост и тежко въоръжение всякакви следващи агресивни стъпки се оказват невъзможни. Генерал Уеда, обаче, продължава да подкрепя действията на офицерите си и е непреклонен в убеждението си да осъществи „Северната доктрина“. Той е привикан обратно в Япония в края на 1939 г. и е принуден да се пенсионира. Квантунската армия впоследствие е прочистена от поддръжница на експанзията на север, както и от множество непокорни елементи.